GCAP บวกต่อ 6% รับข่าวร่วมทุนพันธมิตรแดนมังกร ลุยปล่อยสินเชื่อผ่านดิจิทัล
GCAP บวกต่อ 6% รับข่าวร่วมทุนพันธมิตรแดนมังกร ลุยปล่อยสินเชื่อผ่านดิจิทัล โดยล่าสุด ณ เวลา 10.10 น. อยู่ที่ระดับ 3.08 บาท บวก 0.18 บาท หรือ 6.21% สูงสุดที่ระดับ 3.12 บาท ต่ำสุดที่ระดับ 2.98 บาท มูลค่าการซื้อขาย 5 ล้านบาท
28 พ.ย. 2561

ผู้สื่อข่าวรายงานว่า ราคาหุ้น บริษัท จี แคปปิตอล จำกัด (มหาชน) หรือ GCAP ณ เวลา 10.10 น. อยู่ที่ระดับ 3.08 บาท บวก 0.18 บาท หรือ 6.21% สูงสุดที่ระดับ 3.12 บาท ต่ำสุดที่ระดับ 2.98 บาท มูลค่าการซื้อขาย 5 ล้านบาท

ทั้งนี้ ปัจจัยที่ส่งผลให้ราคาหุ้น GCAP ปรับตัวขึ้นดังกล่าว คาดมาจากการรายงานข่าวว่า บริษัทได้ทำข้อตกลงการร่วมทุน Memorandum of Understanding (MOU) กับบริษัท 9F International Holding PTE. LTD (9F) ซึ่งเป็นบริษัททางการเงินจากจีน เพื่อร่วมมือให้บริการปล่อยสินเชื่อที่เป็นการให้บริการแบบดิจิทัลเลนดิ้ง ซึ่งประกอบด้วยสินเชื่อส่วนบุคคลรายย่อยเป็นหลัก โดย GCAP ถือหุ้นในสัดส่วน 51% และกลุ่ม 9F ถือหุ้นน 49%
โดยการบริหารจัดการจะอยู่ภายใต้การนำของทีมบริหารของ GCAP ส่วน 9F จะรับผิดชอบการร่วมกันจัดหาแหล่งเงินทุน การพัฒนานวัตกรรมใหม่ๆและนำเทคโนโลยี่ที่ทันสมัยมาใช้ในการปล่อยและการบริหารจัดการสินเชื่อส่วนบุคคลรายย่อย คาดว่าจะสามารถเปิดให้บริการกับลูกค้าทั่วไปได้ภายในไตรมาส 2/62
ตามการรายงานข่าวก่อนหน้านี้ : GCAP ร่วมทุนพันธมิตรจีนปล่อยสินเชื่อผ่านดิจิทัล ตั้งเป้าเปิดให้บริการต้นปีหน้า
 